Christopher Lambert

Christopher Lambert (geb. 29 Maart 1957) is ’n Amerikaans gebore Franse akteur wat in Amerikaanse, Franse en ander Europese produksies speel. Hy is die bekendste vir sy rol as Connor MacLeod in die rolprent Highlander en die opvolgprente daarvan. Hy is ook bekend as Tarzan in Greystoke: The Legend of Tarzan, Lord of the Apes en as die god van donder Raiden in die eerste rolprentweergawe van die videospeletjie Mortal Kombat. Sy naam word in internasionale produksies aangegee as Christopher Lambert, maar in Franssprekende lande as Christophe Lambert.

 Vroeë lewe 
Lambert is in New York gebore as Christophe Guy Denis Lambert. Sy pa was ’n diplomaat in die Verenigde Nasies. Lambert het in Genève, Switserland, grootgeword en op 16 na Parys, Frankryk, getrek.

 Loopbaan 
Nadat hy in verskeie byrolle in Franse rolprente verskyn het, het Lambert internasionaal bekend geword toe die regisseur Hugh Hudson hom die rol van Tarzan gee in die prent Greystoke: The Legend of Tarzan, Lord of the Apes (1984). In dieselfde jaar het hy sy eerste hoofrol in ’n Franse prent gespeel – saam met Catherine Deneuve in Paroles et Musique. In 1985 het Lambert die manlike hoofrol gespeel in Luc Besson se Subway, waarvoor hy die volgende jaar ’n César-prys vir beste akteur gewen het.César Amptelike webtuiste van die César-pryse, URL besoek op 21 November 2007 Highlander (1986), waarin hy die rol van Connor MacLeod vertolk, was ’n internasionale sukses en sy bekendste prent. Hy het in al drie opvolgprente verskyn en het ’n kameerol gehad in die loodsepisode van die Highlander-televisiereeks.

The Sicilian, met Michael Cimino as regisseur en Lambert in die rol van Salvatore Giuliano, is in 1987 uitgereik en was minder suksesvol as sy vorige prente. Dit het gemiddelde resensies gekry en net ’n klein wins gemaak. To Kill a Priest, waarin hy ’n karakter speel wat op Jerzy Popiełuszko gebaseer is, het goeie resensies gekry, maar was ’n finansiële mislukking. Lambert het ingestem om in die eerste Highlander-opvolg, Highlander II: The Quickening, te speel. Die prent het nie goed gevaar nie.Ecranlarge.com – Portrait : Christophe Lambert

In die 1990's het Lambert in aksie-, riller- en wetenskapsfiksieprente soos Knight Moves (1992), Fortress (1993), Gunmen (1994) en Mean Guns (1997) gespeel, asook in die Italiaanse produksie Nirvana (1997). Hy het ook in prente met ’n klein begroting gespeel wat swak gevaar het en van sy prente is direk op video uitgereik. Hy was ook in ’n paar Franse prente soos Max et Jérémie (1992) te sien.

In 1995 het hy die god van donder Raiden in ’n rolprentweergawe van die videospeletjie Mortal Kombat gespeel. Hy wou ook in die vervolg speel, maar is verhinder deur sy werk aan die prent Beowulf (1999). In 2001 het hy die rol van die kaptein Vercingetorix in die Frans-Kanadese produksie Druids vertolk. Die prent was ’n finansiële mislukking.

Lambert was ook die vervaardiger van Franse prente soos Patrick Braoudé se Génial, Mes Parents Divorcent (1990) en Neuf Mois (1994).

In 2009 was hy in Claire Denis se White Material; beide die prent en Lambert se toneelspel is deur resensente geprys.

 Persoonlike lewe 
Lambert was van Oktober 1988 tot in 1994 getroud met Diane Lane. Hulle het ’n dogter, Eleanor Jasmine. Hy is op 6 Februarie 1999 met Jaiymse Haft getroud. Sedert 2007 was hy in ’n verhouding met Sophie Marceau, saam met wie hy in die prent Trivial was. Hulle is in 2012 getroud.Uit Süddeutsche Magazin

Lambert is erg bysiende en kan nie sonder sy bril sien nie. Omdat hy nie kontaklense kan dra nie, speel hy soms toneel terwyl hy feitlik blind is. Hy is verskeie kere beseer terwyl hy sy eie waagtoertjies sonder ’n bril gedoen het. Daar word soms beweer sy bysiendheid maak hom aantrekliker omdat dit ’n sekere sjarme verleen aan die manier waarop hy na mense kyk.

Lambert het ’n mineraalwater-onderneming, ’n voedselverwerkingsfabriek en ’n wynmakery saam met ’n vennoot. Hul wyn, Les Garrigues de Beaumard-Lambert, word hoofsaaklik in Europa verkoop.

Hy is ook die enigste eienaar van Lamb Bear Productions. Die naam is ’n woordspeling op sy van, wat "Lamb-bear" uitgespreek word.

 Filmografie 
 Jaar  Titel  Rol  Notas 1979  Ciao, les mecs  Un loubard à la soirée dansante  As Christophe Lambert 1980  The Telephone Bar  Paul "Bébé" Franchi  As Christophe Lambert 1981  Douchka   TV-prent Asphalt  Un médecin à l'hôpital / Die dokter  As Christophe Lambert Une sale affaire  Mullard  As Christophe Lambert Putain d'histoire d'amour  Polisie-inspekteur As Christophe Lambert 1982  Légitime violence  Joggie  As Christophe Lambert Cinéma 16  Marcel  TV (1 episode) 1984  Greystoke: The Legend of Tarzan, Lord of the Apes John Clayton / Tarzan  1985  Paroles et musique  Jeremy  As Christophe Lambert Subway  Fred  César-prys vir beste akteur; as Christophe Lambert 1986  Highlander  Connor MacLeod / Russell Nash  I Love You  Michel  As Christophe Lambert 1987  The Sicilian  Salvatore Giuliano  1988  Love Dream  Menrou  To Kill a Priest  Vader Alek  1990  Why Me?  Gus Cardinale  1991  Highlander II: The Quickening  Connor MacLeod  1992  Knight Moves  Peter Sanderson  1992  Highlander: The Series  Connor MacLeod  TV (een episode) 1992  Max & Jeremie  Jeremie Kolachowsky  As Christophe Lambert 1992  Gunmen  Dani Servigo  1993  Fortress  John Henry Brennick  1994  Roadflower  Jack  1994  Highlander III: The Sorcerer  Connor MacLeod / Russell Nash  1995  The Hunted  Paul Racine  1995  Mortal Kombat  Lord Raiden  1996  North Star  Hudson Saanteek  As Christophe Lambert 1996  Adrenalin: Fear the Rush  Lemieux  1996  Hercule et Sherlock  Vincent  As Christophe Lambert 1997  Nirvana  Jimi Dini  1997  Arlette  Frank Martin  As Christophe Lambert 1997  Mean Guns  Lou  1999  Operation Splitsville  Max  1999  Resurrection  John Prudhomme  1999  Beowulf  Beowulf  1999  Gideon  Gideon Oliver Dobbs  2000  Fortress 2: Re-Entry  John Henry Brennick  2000  Highlander: Endgame  Connor MacLeod  2001  Aparté   Kortprent 2001  Vercingétorix  Vercingetorix  As Christophe Lambert 2001  The Point Men  Tony Eckhardt  2002  The Piano Player  Alex Laney  2003  Absolon  Speurder Norman Scot  2003  Janis and John  Léon  2004  Á ton image  Thomas  2005  Dalida  Richard Chanfray  TV-minireeks 2006  Day of Wrath  Ruy de Mendoza  2006  Southland Tales  Walter Mung  2006  Le Lièvre de Vatanen  Tom Vatanen  As Christophe Lambert 2007  Metamorphosis  Constantine Thurzo  2007  Trivial  Jacques  As Christophe Lambert 2008  The Chauffeur  Devereaux  2008  Cartagena  Cine Nomine  Thelma Films, Arte France Cinéma 2009  White Material  Andre Vial  As Christophe Lambert 2009  Les Associés  Philippe Kaminski  TV-prent; ss Christophe Lambert 2009  Homme De Chevet  Leo  As Christophe Lambert 2010  The Secret of the Whales  Chris Cassell  TV-prent 2012  Ghost Rider: Spirit of Vengeance  Methodius  2012  Dark Star Hollow      2012  Blood Shot  Die president  2012  The Foreigner  Vincent 2012–2013  NCIS: LA  Chameleon / DeGramont  TV-reeks (5 episodes)3.15: Crimeleon3.23: Sans Voir (Part I)3.24: Sans Voir (Part II)4.01: Endgame4.24: Descent

 Verwysings 

 Eksterne skakels 

 15px Hierdie artikel is vertaal uit die Engelse Wikipedia

Kategorie:Amerikaanse akteurs
Kategorie:Geboortes in 1957
Kategorie:Lewende mense
Kategorie:Amerikaanse rolprentvervaardigers
Kategorie:Franse manlike akteurs van die 20ste eeu
Kategorie:Franse manlike akteurs van die 21ste eeu
Kategorie:Amerikaanse manlike akteurs van die 20ste eeu
Kategorie:Amerikaanse manlike akteurs van die 21ste eeu